Ciwanê ke Başûrê Kurdîstanî ra waştêne şiro Ewropa vizêr saetanê serê sibayî de sînorê Belarus-Polonya de serd û vêşanîye  ra dinyaya xo bedilnaye. Nameyê ciwanî nêame musayene.
Kesê ke welatanê sey Iraq, Sûrîye û Somalî ra wazenê şirê Ewropa verî şinê paytextê Belarusî Minskî ke tîya ra xo biresnê Polonya. Xeylêk kesî daristanê sinorî de mabênê hêzanê Polonya ke destûr nêdanê ê ravêrê û serwîsanê asayîşî yê Belarusî ke nêverdenê ê peyser agêrê de mendî.
Aktîvîst û doktorî vanê bado ke serdî dest pêkerd rewşa macîran ê ke tedawî kenê xirabêr bîya û pîya bi problemanê vêşanîye û serdî problemê tibbî estê.
